Document ID: /roh_data/filtered/fineweb-2-filterrobots_roh.jsonl.gz/61445

A Cuira e conturn stagnescha il traffic perquai ch'el è surchargià. Il pledader da la polizia chantunala, René Schumacher, discurra dentant d'ina situaziun usitada per Pasca. I saja schizunt stà pulit ruassaivel sin las vias.
Puncts neuralgics sajan il mument ils tschancuns da Tusaun a Tumein e da Cuira fin Maiavilla. Il traffic stagneschi betg mo sin l’autostrada A13, mabain era sin la via chantunala e tras la citad da Cuira. Blers emprovian numnadamain da guntgir las colonnas dall’autostrada. Tenor Renè Schuhmacher da la polizia chantunala gidia actualmain mo bler pazienza.
RR novitads 17:00